作者:權德輿
標題:酬馮絳州早秋絳臺感懷見寄
內容:良牧閑無事，層臺思眇然。六條縈印綬，三晉辨山川。洗嫧謳謠合，開襟眺聽偏。秋光連大鹵，霽景下新田。葉落徑庭樹，人歸曲沃煙。武符頒美化，亥字訪疑年。經術推多識，卿曹亦累遷。齋祠常並冕，官品每差肩。接部青絲騎，裁詩白露天。知音愧相訪，商洛正閑眠。